HeTree/MevakerConcSen huggingface dataset:
תחנת חדרה: המבנה המשמש את מחסן הרישום והמוצגים קטן מלהכיל את המוצגים המאוחסנים בו; תיקי החקירה נערמים במעברים של משרד הרישום בשל מחסור במדפים, מוצגים מונחים על הרצפה; בשל רטיבות בתקרה ובקירות נוצר עובש ונפגעים תיקים וארגזי מוצגים; מוצגי סמים נשמרים בשקיות על רצפת המ רתף ונודף מהם ריח חריף המקשה לשהות במקום; מוצגי סמים קטנים יותר מאוחסנים בחדר בעל דלת פנים רגילה הננעלת במפתח פשוט; מוצגים רבים מאוחסנים תחת כיפת השמים בשל היעדר מקום; כלי הרכב במגרש המחוזי שבתחנה חשופים לפגעי מזג האוויר; כלי רכב שנתפסו ומאוחסנים בו מוזנחים ובחלקם חלונות הרכב פתוחים; מוצגים המיועדים למכירה נשמרים בתנאים לא נאותים הפוגמים בערכם.
אין במחסן אמצעי כיבוי אש למעט מטף שפג תוקפו.
התמונות שלהלן צולמו בתחנת חדרה בספטמבר 2017: מייצגי המדינה בערכאות | 1377 .
תמונות6-1 : תחנת חדרה .
תמונה עליונה מימין - מוצגים המיועדים לחילוט ועלולים לאבד מערכם בשל אופן האחסנה.
תמונה עליונה משמאל - חלקי מעבדת סמים תחת כיפת השמים.
תמונה מרכזית מימין - ארגזי מוצגים בתיקי רצח שניזוקו מרטיבות בגג המבנה.
תמונה מרכזית משמאל - שקיות סמים על רצפת מרתף משרד הרישום.
המקום אינו מאוורר ובו ריח חריף המקשה על השהות בו.
תמונה תחתונה מימין - בשל מחסור במדפים התיקים במשרד הרישום מאוחסנים במעברים, והדבר גורם לקושי רב באיתור מסמכים.
תמונה תחתונה משמאל - אחסנת רכבים החשודים שנעברה בהם עבירה ועשויים להיות מוחזרים או מחולטים.
המשטרה מסרה בתשובתה כי מגרש הרכבים אינו מקורה בשל העלות הגבוהה הכרוכה בכך, וכי מפעם לפעם מבוצעות פעולות ניקיון וסילוק כלי רכב .
כמו כן הונחו המשתמשים בשירותי המגרש להקפיד על סגירת הפתחים של כלי הרכב כשהדבר מתאפשר.
לאחרונה הקצה אגף החקירות סכום של 40,000 ש"ח, בתנאי שהמחוז יקצה לכך סכום 1378 |דוח שנתי 68ג .
דומה, לצורך היערכות להקמת המרלו"ג.
המשטרה הוסיפה כי בכוונתה לטפל בבעיית העובש והרטיבות , וכי היא מתכננת להתקין מדפים מתאימים לאחסון תיקי החקירה בתחילת 2018.
תחנת לב הבירה: בביקורת נמצאו כמה מוצגים מחוץ לאריזתם באופן שאינו מאפשר לזהות לאיזה תיק הם שייכים.
יצוין כי באוגוסט 2017 הושמדו כמה מוצגים כאלו, שלא ניתן היה לשייכם לתיק מסוים.
חלק מרכזי ממחסן המוצגים הוא מסדרון ארוך וצר והצפיפות בו רבה; בשל היעדר מקום חלק מהמוצגים, בייחוד מוצגים גדולים, מאוחסנים במכולות במחסן בתחנה אחרת (עטרות); מוצגים רבים אינם מאוחסנים בארגזים ומפוזרים על הרצפה; חלק מהמוצגים נוטים ליפול מהמדפים; במקרים שבהם חוקר אינו יכול להעביר דגימות שנאספו בבית חולים מנפגעי עבירות מין ישירות למז"פ לבדיקה (כגון בסופ י שבוע וחגים) הן נשמרות במקרר ביחידת החקירות עם מוצרי מזון המשמשים את החוקרים; אין במחסן אמצעי כיבוי אש, למעט מטף שפג תוקפו.
התמונות להלן צולמו בתחנת לב הבירה בחודשים ספטמבר ואוקטובר 2017: מייצגי המדינה בערכאות | 1379 .
תמונות10-7 : תחנת לב הבירה .
תמונה עליונה מימין - המסדרון המרכזי בו מאוחסנים מוצגים.
בקצה העליון של התמונה - שקים על סף קריסה מהמדפים.
תמונה עליונה משמאל - ערימת מוצגים על רצפת מחסן המוצגים.
השק התלוי על הדלת מכיל אף הוא מוצגים.
תמונה תחתונה מימין - חדר שבו כלי נשק וביניהם אקדחים שנשמטו מעטיפתם, שלא ניתן לשיי כם לתיק חקירה.
תמונה תחתונה משמאל - מוצגים מושלכים בערבוביה - חלקם ללא מדבקה ובשל כך הושמדו שכן לא ניתן לשייכם לתיק.
המשטרה מסרה בתשובתה כי מוצגים שהיו פזורים על הרצפה נארזו מחדש, וכי הוקמו מדפים נוספים על מנת לשמור על המוצגים.
מוצגים ללא תיוג הושמדו באישור קצין אח"ם.
לגבי האקדח במרכז התמונה, ככל הנראה מדובר באקדח פלסטיק , והוא הושמד לאחר הבקרה .
בשנת 2017, ועוד לפני שנעשתה הביקורת, בוצעה עבודה מקיפה בנושא בכלל מחוז ירושלים ובמסגרתה, בין היתר, סודרו מחדש מחסני המוצגים, חלקם סולקו וחלקם הושמדו.
משרד מבקר המדינה מעיר למשטרה כי העובדה שמצב משרד המוצגים ביום הביקורת משקף את המציאות לאחר שבוצעה במקום עבודה יסודית של סידור מוצגים וסילוקם, מעידה על חומרת הבעיה.
מרחב איילון 47: ,מוצגים שנתפסו במעבדות סמים (יריעות צנרת, מאווררים, מנורות) מאוחסנים תחת כיפת השמי ם בערבוביה עם ציוד משרדי ושקי גריסה.
בעת הביקורת ירד גשם, והמוצגים היו ספוגי מים ; בשל מחסור במקום , חדר האשפה בתחנה הוסב למחסן מוצגים ובו מאוחסנים תיקי רצח הנשמרים לצמיתות עם סמים ומוצגים נ וספים.
שקי הסמים מונחים על הרצפה והחומר שבהם תוסס ונוזל החוצה.
אין בחדר חלון או אמצעי אוורור אחר, ושורר בו ריח רע חזק; חלק מתיקי החקירה מאוחסנים במחסן מפח שנבנה על רחבה חיצונית מרוצפת בתחנה אחרת.
המקום אינו אטום לגשם ו מים חודרים מהחיבור בין דפנות המחסן ל רצפה במקומות מסוימים.
כמו כן קני נמלים הביאו ל תזוזת הרצפות ולהימצאות ח ול על רצפת המחסן.
תיקים במדפים תחתונים ניזוקו מרטיבות.
ארגז ובו תיק אונס שעליו נכתב כי יש לשומרו לצמיתות מונח על הרצפה , הארגז התפורר בשל הרטיבות והחומרים הנמצאים בו נרטבו אף הם; בשום מקום מהמקומות שבהם מאוחסנים המוצגים ותיקי החקירה אין ציוד כיבוי אש .
תמונות 11-16 צולמו באוקטובר 2017 :במרחב איילון .
47 מרבית מחסני המוצגים של המרחב נמצאים בתחנת המשטרה בבת ים.
המוצגים ותיקי החקירה הסגורים מאוחסנים בשמונה מקומות ברחבי התחנה.
כמו כן יש תיקי חקירה סגורים המאוחסנים בתחנת משטרה אחרת בבת ים ובמחסן בתל אביב בסמוך למטה המחוז.
מייצגי המדינה בערכאות | 1381 .
תמונות 16-11 : מרחב איילון .
תמונה עליונה מימין - חדר אשפה שהוסב לחדר מוצגים.
תמונה עליונה משמאל - חדר האשפה מבפנים -שקי סמים על הרצפה, מחלקם נוזלים חומרים .
תמונה מרכזית מימין - חלקי מעבדות סמים, ציוד משרדי ישן ושק גריסה.
תמונה מרכזית משמאל - תיק אונס מונח על רצפת אחד מארכיוני התיקים במרחב וניזוק מרטיבות.
תמונה תחתונה מימין - תיקי חקירה שניזוקו מרטיבות ב אותו ארכיון.
תמונה תחתונה משמאל - רצפת הארכיון האמור.
תחנת עיירות48 : בנוהל אח"ם "תפיסה וחיפוש במחשבים" נקבע כי בעת תפיסת חומרי מחשב ומדיה מגנטית יש לארוז את הציוד כדי למנוע נזקי טלטול, חום וכיו"ב ויש בנוהל התייחסות מיוחדת למדיה מגנטית הרגישה לשינויי חום וקור.
בחצר התחנה מוצבות שתי מכולות המשמשות כחדרי מוצגים.
בקיץ הטמפרטורות באזור הת חנה מגיעות ל -40 מעלות ויותר, ובתוך המכולות הטמפרטורות גבוהות בהרבה - כה גבוהות שלא ניתן לשהות בהן אלא לזמן קצר מאוד.
במכולות מאוחסנים מוצרי אלקטרוניקה ומדיה דיגיטלית, ואלה עשויים להיפגע מהחום הכבד; בשל היעדר מקום מאוחסנים מוצגים רבים על רצפת המכולות ובמעבר, ויש קושי רב להגיע למוצגים השונים.
לאחת המכולות לא ניתן להיכנס כלל בלי להוציא שקי מוצגים החוסמים את המעבר.
על רצפת המכולה השנייה נמצאו מוצגים מפוזרים, לרבות דיסק מרוסק של עימות חקירה ותיק חקירה שהיה קבור מתחת למוצגים אחרים.
מחסן הרישום שבו מאוחסנים התיקים הוא מבנה פח שאינו אטום, החשוף לפגעי מזג האוויר.
במעברים במחסן מונחים כמה שקים שאין עליהם כל רישום ובתוכם מוצגים שונים, לרבות דיסקים.
בתחנה מגרש מגודר ובו מכוניות שנתפסו בחשד ששימשו לביצוע עבירות.
המכוניות מכוסות אבק רב, ובחלק מהן החלונות פתוחים.
במקום מאוחסנים גם זוגות אופניים תחת כיפת השמים והם מעלים אבק וחלודה.
בתוך המגרש יש גם ערימות של ציוד ממעבדת סמים.
בתחנה אין מקום מסודר לאחסון סמים, ובשל כך אחד מחדרי החוקרים בתחנה הוסב לחדר סמים ואוחסנו בו כמויות גדולות של סם.
הסמים פונו כמה חודשים לפני ביקור צוות הביקורת, אך במקום נותר ריח חריף שלא הצליחו להעלים, עד כי המשטרה נאלצה להחליף את רצפת החדר שאליה חלחלו מיצי הסמים שהתפרקו במהלך הזמן49 .
התמונות להלן צולמו בתחנה בנובמבר 2017: .
48 יש לציין כיהוצגו לצוות הביקורת מספר פעולות שנעשו בשנה האחרונה לשיפור המצב במחסני המוצגים בתחנה לרבות סידור ופינוי מוצגים ובכלל זה מוצגי רכב שהיו פזורים בחניות התחנה.
49 יצוין כי בשבועיים שקדמו לביקור צוות הביקורת נעשו פעולות נוספות ובהם פינוי שני טון סמים שאוחסנו במחסן כלי הנשק למחסן סמים באופקים ואיסוף של מוצגים רבים לתוך שקים גדולים לצורך סידורם מחדש.
מייצגי המדינה בערכאות | 1383 .
תמונות 20-17 : תחנת עיירות .
תמונה עליונה מימין - שקים וארגזים במעברי מחסן הרישום.
תמונה עליונה משמאל - אחסון אופניים במגרש התחנה.
תמונה תחתונה מימין - כניסה חסומה למכולה בה מאוחסנים מוצגים.
תמונה תחתונה משמאל - רצפת מחסן המוצגים ובה תיק חקירה, תקליטור שבור ומוצגים מפוזרים נוספים.
המשטרה כתבה בתשובתה כי משרד המוצגים בתחנת עיירות יאורגן מחדש, כי הגורמים יונחו להקפיד על שימור ואחסון של המוצגים באופן המיטבי, וכי הנחיות בנושא יופצו לכלל יחידות החקירה במחוז.
לשמירה על חומרי חקירה חשיבות מכרעת להגעה לחקר האמת ומיצוי הדין עם נאשמים מחד, ולהגנתו של הנאשם מאידך.
הליקויים שעלו בארבע תחנות המשטרה שנבדקו ממחישים את הכשלים החמורים בנושא שמירת המוצגים עליהם עמדה המשטרה עצמה ומעלים תמונה של הזנחה קשה ומתמשכת של תחום המוצגים לאורך שנים.
הדברים חמורים אף יותר שכן בהתחשב בכך שבמועד סיום הביקורת, שנה וחצי לאחר שהמשטרה עמדה על חומרת המצב, טרם חלו שינויים ניכרים בשטח.
משרד מבקר המדינה מעיר למשטרה כי עליה לפעול בלא דיחוי ליישום המלצות הצוות לשמירת המוצגים שאומצו שאינן תלויות בהקמת המרלו"ג.
כמו כן עליה לפעול לזירוז התהליכים הנדרשים להקמת המרלו"ג ולהקדים את השלמת ההיערכות להקמתו באמצעות פעולות כגון סידור המחסנים וסילוק התפוסים לפי הוראות הדין.
כמו כן עליה לפרסם נהלים חדשים ולעדכן נהלים קיימים בנושא שמירת מוצגים ולפקח על יישומם.
אופן שמירה על חומרי חקירה המוחזקים בתיק החקירה .
בתיקי החקירה מוחזקים מסמכים שונים שנוצרו במהלך החקירה, מוצגי נייר, קלטות ודיסקים.
נמצאו כמה מקרי ם בהם במהלך הדיון המשפטי התברר כי חומרי חקירה אבדו מן התיק, ובתי המשפט אף מתחו ביקורת על המשטרה בנושא.
מדובר בשלב שבו תיק החקירה והחומרים שבו נמצאים בידי החקירות או התביעות והפרקליטות ולא במשרד הרישום.
כמו כן נמצאו מקרים נוספים של נזקים או אובדן לתיקי חקיר ה.
בפרשת רצח50 אבדה קלטת חקירה של עדים, וקלטת נוספת של חקירת עד נמחקה.
בית המשפט מתח ביקורת על גורמי החקירה והגדיר זאת "מחדל ממשי".
מתיק שעסק בעבירה של שימוש בכוח או באיומים למניעת מעצר51 נעלמה תמונת סימני החבלה על הנאשם, שצולמה במעמד חקירתו על ידי .
50 )תפח (ת"א 46038 -03-12 מדינת ישראל נ' זלמן שלמה ניאמציק (פורסם במאגר ממוחשב, 10.
) 51 פ(כ"ס) 49815 -09-12 מדינת ישראל נ' נתנאל בודנר (פורסם במאגר ממוחשב, 14.
) מייצגי המדינה בערכאות | 1385 .
המשטרה והייתה לה חשיבות רבה לעניין קו ההגנה של הנאשם.
בית המשפט קבע כי בתיק היו מחדלי חקירה מהותיים, ואובדן התמונה הוא מהעיקריים שבהם, וזיכה את הנאשם.
בתיק שעסק בגרימת מוות בנהיגה רשלנית נעלם דיסק הקבצים הדיגיטליים המקוריים של הצילו מים מזירת התאונה ללא כל הסבר .
בית המשפט קבע בפרשה זו כי " מחדלי החקירה שנתגלו במקרה זה הם כה רבים וקשים, וחומרתם קיפחה את הגנתו של הנאשם בצורה שאינה ניתנת לריפוי.
היעלמות דיסק התמונות .
יחד עם מחדלי החקירה האחרים בזירה, גרמו נזק ראייתי חמור לנאשם שבית המשפט עומד פעור פה מולו ואין הדעת יכולה לסובלו"52.
באוקטובר2013 כתבה ראש משרד מוצגים במז"פ כי בשנת 2011 פרצה שריפה בארכיב של המשטרה וכילתה כ - 200,000 .
ביולי2014 כתב ראש משרד הרישום באחת ה תחנות, במענה על בקשה של הסנגוריה הציבורית לעיין בחומר חקירה בתיק רצח, כי בשל מצוקת מקום אוחסנו תיקי החקירה עם המוצגים במרתף התחנה.
המרתף הוצף בביוב עד כי איש לא נכנס לתוכו.
לצורך איתור התיקים, ובעקבות בקשה של הסנגוריה, נכנסו כמה אנשים למרתף עם ציוד מגן והוציאו כ - 20,000 תיקים שהיו ספוגים בפסולת ביוב .
בסופו של דבר נמצא התיק המבוקש אך המוצגים בתיק זה לא אותרו.
תקופות שמירתם של מוצגים .
לקביעת משך התקופה שבה יש לשמור על מוצגים יש חשיבות רבה בכמה מקרים, ובהם: בעניינם של מוצגים בתיקים שטרם הפכו חלוטים53, למשל כאשר ערכאת הערעור מחזירה את התיק לדיון בערכאה הקודמת; כאשר הופקו ממוצגים דגימות שונות וההגנה מעוניינת לבצע במוצגים בדיקות מטעמה; כאשר מדובר בתיקים אזרחיים הנלווים להליך הפלילי, או בתיקים בהם לא הוגש כתב אישום היות שהעבריין לא נודע, וייתכן שיימצאו בעתיד במסגרת חקירה אחרת, וכאשר מדובר בתיקיהם של מורשעים שעשויים להגיש בקשה למשפט חוזר.
שמירת מוצגים לצורך משפטים חוזרים .
משך תקופת שמירת המוצגים לצורך הגשת בקשה למשפט חוזר היא קריטית למבקש.
חוק בתי המשפט , התשמ"ד ]נוסח משולב [-1984 (להלן- חוק בתי המשפט), קובע כי שופט בית המשפט העליון רשאי להורות על קיום משפט .
52 )'גמר (נצ 148-11-15 מדינת ישראל נ' עלי שלבי (פורסם במאגר ממוחשב, 30.
בפסק הדין 53 תיקיםשעברה תקופת הערעור על פסקי הדין שניתנו בהם.
חוזר בעניין פלילי שנפסק בעניינו סופית, בין היתר אם הוצגו עובדות או ראיות העשויות לשנות את תוצאות המשפט לטובת הנידון או אם התעורר חשש של ממש כי בהרשעה נגרם לנידון עיוות דין.
את הבקשה למשפט חוזר יכול להגיש הנידון (ואם נפטר - קרובי משפחתו) או היועץ המשפטי לממשלה.
אחד הנימוקים לשמירת המוצגים לצמיתות לצורך משפטים חוזרים מבוסס על כך שייתכן כי בעתיד יפותחו טכנולוגיות שלא היו קיימות בזמן המשפט, אשר יאפשרו להוכיח כי אדם הורשע בעבירה שלא ביצע או להפריך את טענתו זו, ומכאן החשיבות של שמירת המוצגים .
בהקשר זה יצוין כי בארצות הברית ובמדינות נוספות קיימים פרויקטים מטעם ארגונים שונים לתיקון הרשעות שווא54 .
הפרויקט המוכר שבהם הוא"פרויקט החפות" בארצות הברית, שבמסגרתו מתבצעות השוואות בין דגימות גנטיות של אסירים לבין דגימות מזירות הפשע, שלא ניתן היה לבצע בזמן המשפט משום שהיכולת הטכנולוגית לא הייתה קיימת באותה עת.
במסגרת הפרויקטים השונים נחשפו בארצות הברית משנת 1989 למעלה מ-400 מקרים של הרשעות שווא כתוצאה מבדיקותDNA שנערכו בשלב מאוחר יותר 55 .
על פי נתוני הנהלת בתי המשפט, בשנים 2016 -2012 הוגשו לבית המשפט העליון 111 בקשות למשפט חוזר.
בשנים אלו נדחו או נמחקו 112 בקשות (לרבות בקשות שהוגשו לפני שנת 2012 ), שש בקשות התקבלו ובקשה אחת התקבלה באופן חלקי.
חוק הסנגוריה הציבורית, התשנ"ו -1995, קובע כי הסנגוריה מוסמכת לייצג נידון המבקש משפט חוזר בתנאים הקבועים ב חוק.
בשני מקרים פנתה הסנגוריה הציבורית לפרקליטות בבקשה לקבל מוצגים בתיקים פליליים חמורים שבהם נבחנה הגשת בקשה למשפט חוזר ונענתה כי המוצגים בוערו.
הפנייה הראשונה נגעה לפרשה של אדם שהורשע ברצח ומרצה מאסר עולם.
הסנגוריה ביקשה לקבל את החפץ שבאמצעותו נרצחה המנוחה, אך פרקליטות המדינה הודיעה כי המוצג הושמד באישור הפרקליטות.
המקרה השני נגע לפרשה של אדם שהורשע ברצח, אינוס וחטיפה ונידון למאסר עולם.
הסנגוריה ביקשה לקבל חומרי חקירה ומוצגים, אך התברר כי הם הושמדו בע קבות הצפה במחסן המוצגים.
המסגרת החוקית ופסיקת בתי המשפט .
בהתאם לפסד"פ (מעצר וחיפוש) המשטרה רשאית לשמור את החפץ שנתפס במהלך החקירה עד אשר יוגש לבית המשפט.
אם בתוך שישה חודשים מיום תפיסת החפץ לא הוגש כתב האישום שהחפץ נוגע אליו, תחזיר המשטרה את החפץ לאדם שממנו נלקח, אלא אם כן ביקשה מבית .
54 בחלק מהמדינות קיימיםגם מנגנוני בקרה פנימיים של התביעה לבחינת הרשעות שווא .
55 על פי נתוני The national registry of exonerations שהוא פרויקט משותף של כמה מוסדות אקדמיים בארצות הברית המספק מידע על כלל הרשעות השווא הידועות בארצות הברית החל משנת 1989 .
יש לתת את הדעת להבדלים בין שיטות המשפט בין המדינות וההשפעה שיש להם על סוגיה זו.
edu/special/exoneration/Pages/DNA.
aspx מייצגי המדינה בערכאות | 1387 .
המשפט צו להארכת תקופת שמירת החפץ.
לאחר הגשת החפץ כראיה רשאי בית המשפט לצוות מה ייעשה בחפץ.
הפקודה קובעת כי בית המשפט רשאי להורות על חילוט של חפץ כעונש אם האדם שהורשע במעשה העבירה שנעשה בחפץ הוא בעליו.
נוסף על כך יש הוראות חוק ספציפיות העוסקות בטיפול בתפוסים מיוחדים כגון סמים (פקודת הסמים המסוכנים, התשל"ג-1973 ) וציוד הימורים (סעיף 234 לחוק העונשין, התשל"ז-1977 ).
בכל הנוגע לטביעות אצבע, לדגימות ביולוגיות ולתצלומים קובע חוק סדר הדין הפלילי (סמכויות אכיפה - חיפוש בגוף ונטילת אמצעי זיהוי), התשנ"ו - 1996 , כי אם הם בבחינתחומר חקירה בתיק החקירה המשטרתי - הם לא יבוערו כלל.
בפקודת המטא"ר שכותרתה "תפיסת חפצים הקשורים לעבירה והטיפול בהם" נקבעו כללים בנוגע לסילוק (ובכלל זה השמדה) של תפוסים.
להלן יוצג תרשים 6 - תרשים זרימה המתאר את הכללים לסילוק תפוסים.
תרשים 6 : כללים לסילוקתפוסים התרשים מבוסס על פקודת מטא"ר.
מייצגי המדינה בערכאות | 1389 .
יצוין כי בהתאם לפקודת המטא"ר האמורה, חילוט של מוצג משמעו שלילת קבע של הבעלות או החזקה בו באמצעות מכירה או פדיון של החפץ והעברת התמורה לאוצר המדינה (או לקרן ייעודית), השמדה או כל דרך אחרת שיקבע בית המשפט.
על משרד הרישום בתחנה לנהוג במוצג בהתאם לקבוע בצו - למוכרו, להשמידו, להשתמש בו לצ ורכי המשטרה , כגון לצורכי הדרכה, או לנהוג בו בדרך אחרת שיקבע בית המשפט.
המשטרה לא גיבשה כללים להבניית שיקול הדעת וליצירת אחידות בהחלטה כיצד יש לנהוג במוצגים שאין בהם עוד צורך בהליך הפלילי.
חשיבות הדבר רבה לנוכח העובדה שלא אחת בתי המשפט מאפשרים לגורמי האכיפה לקבוע, לפי שיקול דעתם, כיצד לנהוג במוצגים56 ,, והאחראים למוצג צריכים להכריע אם להחזירו לבעלים להשמידו או למוכרו.
המשטרה חזרה על תשובתה כי תקבע נהלים מתאימים לאחר שתתקבל הכרעה בבית המשפט העליון בעניינו של הליך התלוי ועומד בו ולאחר שייחקק החוק בנושא שמירת מוצגים.
יצוין כי טיוטת התזכיר בנושא שמירת מוצגים טרם הועברה לאישור שרת המשפטים לצורך הפצה להערות הציבור.
משרד מבקר המדינה מעיר למשטרה כי אין לקבל מצב שבו במשך שנים פועלת המשטרה ללא כללים אחידים לסילוק המוצגים, וכי יש לפעול לאלתר לגיבוש הכללים אשר ינחו את השוטרים כיצד עליהם לפעול בשטח בנושא זה.
בעניין זה לא יהיה נכון לדחות המענה לתקופה משמעותית נוספת תוך המתנה לסיום הל יכי החקיקה שצפויים להימשך עוד זמן לא מבוטל.
,חוק הארכיונים התשט"ו -1955 (להלן - חוק הארכיונים) , מגדיר חומר ארכיוני כ"כל כתב על גבי נייר או על גבי חומר וכל תרשים, דיאגרמה, מפה, ציור, תו, תיק, תצלום, סרט, תקליט, וכיוצא באלה".
סעיף 12 לחוק קובע כי אין לבער חומר ארכיוני במוסד ממוסדות המדינה או ברשות מקומית אלא בהתאם לתקנות.
בתקנות הארכיונים (שמירתם וביעורם של תיקי בתי משפט ובתי דין דתיים) התשמ"ו- 1986 (להלן-תקנות הארכיונים בתי משפט) שנקבעו מכוח חוק הארכיונים נקבע כי תיק ראשי בבית המשפט העליון ותיקי פשע חמור בבית המשפט המחוזי יישמרו לצמיתות.
יתר התיקים הפליליים בבית המשפט המחוזי יישמרו לתקופות שבין שבע לעשר שנים, בהתאם לסוג התיק.
56 )ראו למשל ת"פ (חיפה 438-05-17 , מ"י נ' בל (פורסם במאגר ממוחשב, 19.
ת"פ (ב"ש 13161 -06-16 מ"י נ' יוסי אלקיים (פורסם במאגר ממוחשב, 8.
ת"פ (ת"א 63597 -10-15 מ"י נ' חסן מוחמד (פורסם במאגר ממוחשב, 29.
) 1390 |דוח שנתי 68ג .
משפט השלום אורכן המזערי של תקופות השמירה על תיקים פליליים הוא שנתיים, ואורכן המרבי - שמירה לצמיתות בהתאם לסוג התיק.
בהתאם לתקנות, לאחר תקופות השמירה הקבועות ניתן לבער את החומר באישור גנז המדינה.
עמדת המשטרה והפרקליטות היא כי הוראות פסד"פ (מעצר וחיפוש) חלות על כל סוגי המוצגים, הן כאלה שהוגשו כראיה והן כאלה שלא ואילו הוראות חוק הארכיונים ותקנותיו חלות רק על שמירת מסמכים הנמצאים בתיקי חקירה, תביעה ובית משפט.
לשיטתן, אין הוראה חוקית בדבר תקופות קבועות של שמירה על המוצגים וניתן להש מידם באישור תובע, פרקליט או בית המשפט בהתאם לנסיבות.
בשנת 1997 נתן בית המשפט העליון את החלטתו בענייןעזריה 57 , שעסק בבקשה למשפט חוזר שהגיש מי שהורשע ברצח ובמעשה מגונה בנער שבוצע בשנת 1981 .
אחת הטענות של המבקש הייתה כי קיימות ראיות או עובדות נוספות שיש בהן כ די להצדיק משפט חוזר.
אחת הראיות הייתה בגדי המנוח שעליהם נמצאו תאי זרע שהוגשו כמוצג מטעם התביעה.
לאחר דחיית ערעורו של המבקש בבית המשפט העליון על הרשעתו ברצח, נלקחו בגדי המנוח למשטרת ישראל, וחמש שנים לאחר שהסתיים המשפט הם הושמדו.
לטענת המבקש, עם התקדמות המדע התאפשרה השוואה בין ה- D.
שבכתמי הזרע שעל בגדי המנוח ובין ה- D.
בכך נסללה לטענתו הדרך להוכחה חד -משמעית בדבר חפותו , אשר נשללה ממנו עם ביעור הבגדים, ויש לאפשר לו ליהנות מהספק .
היועץ המשפטי לממשלה הכיר בכך שביעור בגדי המנוח - אף שנעשה בתום לב - נעשה שלא כדין, אך סבר כי מדובר בספקולציה גרידא שאינה בגדר "ראיה חדשה" המצדיקה משפט חוזר.
השופט ברק דחה את הבקשה וקבע כי "אכן, ביעור בגדיו של המבקש הינה טעות מצערת.
היא פעולה בניגוד לחוק.
על פי חוק הארכיונים, התשט"ו- 1955 אין לבער חומר ארכיוני - וחומר זה כולל תיק בית המשפט - אלא בהתאם לתקנות.
על פי האמור בתקנות הארכיונים (שמירתם וביעורם של תיקי בתי משפט ובתי דין דתיים), התשמ"ו -1986 יש לשמור תיק חקירת רצח - וכן תיק שנידון בבית המשפט העליון - לצמיתות.
תיק בית המשפט כולל בחובו גם את המוצגים שהוגשו לבית המשפט במהלך המשפט.
אף שהביעור של בגדי המבקש נעשה בניגוד לחוק, שוכנעתי כי הוא נעשה בתום לב.
יש לקוות כי ניתנו הנחיות מתאימות לשמירת תיקי בית המשפט והמוצגים שבהם".
יוצא אפוא, שהוראות חוק הארכיונים ותקנותיו חלות, לכל הפחות, בנו גע למוצגים שהוגשו כראיה, בכל תיק ובכל ערכאה, בהתאם לתקופות השמירה שנקבעו בתקנות, ואין סמכות להשמידם קודם לכן.
57 מ"ח 6148/95 , עזריה נ' מדינת ישראל , פ"ד נא( 2)334 , החלטת כב' הש' ברק בדן יחיד מ- 4.
מייצגי המדינה בערכאות | 1391 .
הפרקליטות כתבה בתשובתה שלדעתה ההחלטה חלה רק על עבירות רצח ועל תיקים שיידונו בבית המשפט העליון.
למרות אמירתו של בית המשפט בעניין עזריה, ואף שהיועץ המשפטי לממשלה הכיר בכך שהביעור באותו מקרה נעשה שלא כדין, המשיכו המשטרה והפרקליטות במשך שנים להגיש לבתי המשפט בקשות להורות על השמדת המוצגים.
במהלך שנים אלו שב ומתח בית המשפט ביקורת בעניינם של כמה תיקים אחרים שבהם גורמי האכיפה השמידו ראיות או שהן אבדו58 .
פרקליטות המדינה מסרה בתשובתה כי בתי המשפט אישרו את הבקשות שהוגשו להן להשמדת המוצגים בהתאם להוראות הפסד"פ.
במהלך השנים הללו עסקו הפרקליטות והמשטרה רבות בעניין זה ועל אף שהבינו כי המצב הקיים לקוי, רק בשנת 2015 ,18 שנה לאחר שהתקבלה החלטת בית המשפט בעניין עזריה, שינו משרד המשפטים ומשטרת ישראל את התנהלותם בנושא.
בשנת2013 הגיש סולימאן אל עביד בקשה למשפט חוזר בנוגע להרשעתו ברצח59 .
אחת מטענות ההגנה הייתה כי בזירת האירוע נמצאו בדלי סיגריות שהוגשו כראיה אולם לא נבדקו ואף הושמדו בשלב מסוים על ידי המשטרה בהתאם לצו בית משפט שניתן לבקשת הפרקליטות בפברואר 2001 .
המדינה ציינה כי באותה עת עדיין לא ניתן היה להפיק חומר ביולוגי מספק מבדלי הסיגריות.
הנשיאה נאור דחתה את הבקשה למשפט חוזר 60 , וזאת לנוכח אופיין של הראיות, שאינן ישירות, ומשום שלא היה ברור אם יש קשר בין הבדלים לרוצח או לקורבן.
עם זאת הנשיאה התייחסה באמירת אגב לנושא שמירת המוצגים.
היא הרחיבה את החלטתו של השופט ברק בעניין עזריה וקבעה כי אין לגורמי האכיפה סמכות להורות על השמדת מוצגים מכוח הפסד"פ בין שהם הוגשו כראיה ובין לאו, ויש לנהוג בהם בהתאם לחוק ולתקנות הארכיונים.
עוד ציינה כי משמעות הדבר שאין לבית המשפט סמכות להורות על השמדתם של חפצים ויש לפנות לגנז המדינה לצורך כך.
השופטת הוסיפה כי: " כבר בעניין עזריה הביע הנשיא א' ברק את תקוותו כי כלקח מאותו מקרה 'ניתנו הנחיות מתאימות לשמירת תיקי בית -המשפט .
58 ,ראו למשלמ"ח 5568/09 כמאל סביחי נ' מדינת ישראל (פורסם במאגר ממוחשב, 31.
11;) עפ 4226/11 נביל אבו חדיר נ' מדינת ישראל (פורסם במאגר ממוחשב, 15.
16 ;) )תפ (ת"א 4114 -08-14 מדינת ישראל נ' יהודה אדרי (פורסם במאגר ממוחשב, 18.
ראו גםתפ (ב"ש) 8192/04 מדינת ישראל נ' בוחבוט יוסי (פורסם במאגר ממוחשב, 29.
07 ;) ת"פ 40462 -01-15 מדינת ישראל נ' נוקד (פורסם במאגר ממוחשב, 31.
59 מח 8498/13 סולימאן אל-עביד נ' מדינת ישראל , (פורסם במאגר ממוחשב, 12.
צו השמדת המוצגים ניתן בענייננו שש שנים לאחר פסק הדין בעניין עזריה".
יצוין, כי בדצמבר2017 התקיים בבית המשפט העליון דיון בהרכב מורחב של שלושה שופטים בבקשת אמה של קורבן רצח לקבל מוצגים השייכים לבתה המנוחה.
הדיון עסק ביחס בין פסד"פ (מעצר וחיפוש) לבין הוראות חוק הארכיונים והתקנות מכוחו.
התיק נדחה למתן פסק דין.
הפרקליטות הצהירה כי ממועד מתן פסק הדין ועד מועד הסדרת הנושא בחקיקה היא מוכנה להחיל על עצמה את ההסדר שנקבע בהצעת החוק בנושא שמירת המוצגים (ראו להלן).
לאחר שמבקר המדינה העביר בפברואר 2018 את הדוח לראש הממשלה התקבל במרץ 2018 פסק הדין61 בתיק האמור.
הפרקליטות טענה כי אמנם הפסיקה עד היום החילה את חוק ותקנות הארכיונים על מ וצגים חפציים בתיקי בית משפט, אך עמדתה הנוכחית היא כי פסיקה זו בטעות יסודה.
בית המשפט קבע כי בעניין שמירת מוצגים חלות הוראות הפסד"פ ולא הוראות חוק ותקנות הארכיונים, וציין כי "מסקנה זו מהווה שינוי של הפסיקה ששררה עד עתה".
בית המשפט הדגיש כי רשם לפניו את הצהרת המדינה שלא תגיש בתיקי פשע חמור בקשה להשמדת המוצגים וציין כי יש לקוות שעד להסדרה חוקית כוללת של הסוגיה, התחייבות זו של המדינה "תשים קץ ליד הקלה על הדק הביעור".
עוד ציין בית המשפט "לא אכחד כי ההשלכות המעשיות של התוצאה המשפטית אליה הגעתי אינן משביעות רצון" ובהמשך פסק הדין אף נכתב כי הוא "אינו אלא פתרון ביניים, זמני, חלקי; דרושה חקיקה ממצה בהקדם".
טיפול משרד המשפטים והמשטרה בהסדרת סוגיית תקופת השמירה על מוצגים .
במשך קרוב לעשור לא הצליחו משרד המשפטים והמשטרה להסדיר את נושא תקופות שמירת המוצגים לא באופן מערכתי ולא בהיבטים פרטניים שהועלו במשך השנים.
הפעולות שננקטו במשך השנים להסדרת הנושא לא היו רצופות ותכליתיות, ובמועד סיום הביקורת הן עדיין לא השתכללו לכלל הוראות מחייבות.
בנובמבר2008 הוקם צוות משותף למשטרה ולפרקליטות שמטרתו לבחון את האפשרות לקבוע הסדר כולל לטיפול במוצגים שנתפסו לאחר חקירה.
ממסמכי הפרקליטות עולה כי הצוות הוקם בעקבות ביקורת שמתח בית המשפט העליון על כך שהמשטרה השמידה מוצגים שנתפסו בחקירה בתיק מסוים 62 ומשנמצא כי אין נהלים מסודרים בסוגיה זו.
61 בש"פ 4073/17 , ראדה נ' מדינת ישראל (פורסם במאגר ממוחשב, 26.
) 62 עפ 8520/06 דימיטרי סטופק נ' מדינת ישראל .
מייצגי המדינה בערכאות | 1393 .
הראשונה של הצוות התגלעו חילוקי דעות בין הפרקליטות למשטרה בנוגע לאפשרות שהציגה הפרקליטות להארכת תקופות השמירה על מוצגים, וזאת בשל העלות התקציבית שהמשטרה תידרש לשאת בו.
נמצא כי עבודת הצוות המשותף נזנחה, ורק ביוני 2010 פנה המשנה לפ"מ אל המשנה הפלילי בבקשה לקיים דיון בנושא.
בדיון שהתקיים בינואר 2011 השתתפו נציגי הפרקליטות והמשטרה וסוכם בו כי על המשטרה והפרקליטות להתחיל לפעול במשותף לנקיטת "מהלך עמוק" של בחינת הנוש א.
עוד סוכם כי יש לשמור חפצים שהופקו מהם דגימות וניתנה לגביהם חוות דעת מומחה (כגון דגימות ביולוגיות).
ואולם גם סיכום זה לא התממש והנושא עלה שוב לדיון במשרד המשפטים, כעבור למעלה משנה, במרץ 2012 , בעקבות פנייה של הסנגוריה הציבורית.
נמצא כי נוהלי המשטרה לא שונו ובמועד סיום הביקורת המשטרה עדיין משמידה חפצים שניתנה לגביהם חוות דעת של מומחה בנסיבות מסוימות63.
בישיבה שהתקיימה באוגוסט 2013 במחלקת ייעוץ וחקיקה בהשתתפות גורמים מהמשטרה ומהנהלת בתי המשפט הובהר כי ככלל, המשטרה פונה לבית המשפט בבקשה שיחליט מה ייעשה במוצגי ם שבתיקיהם של נאשמים שהוגשו נגדם כתבי אישום.
אשר למוצגים שלא שימשו כראיה, המשטרה פונה לבית המשפט רק אם היא מבקשת להשמיד את המוצגים.
בסיכום הדיון הוזכר עניין עזריה ונכתב כי הנשיא ברק קבע שתקנות הארכיונים חלות גם על מוצגים פיסיים שאינם כתב.
בישיבה התברר כי ישנם מקרים בהם המשטרה אינה מגישה בקשות כלל וממשיכה להחזיק בחפצים בלא שניתנה הדעת לסוגיית המשך החזקתם.
המשטרה השיבה שהיא מנהלת מעקב אחר חפצים שתפסה, וכי מדי חצי שנה היא מגישה בקשה לחידוש החזקתם.
באוקטובר2013 התקיים דיון נוסף במחלקת יעוץ וחקיקה בהשתתפות נציגים מהפרקליטות, מהסנגוריה הציבורית, מגנז המדינה, מהנהלת בתי המשפט וממשרד האוצר.
בין המשתתפים שררה תמימות דעים כי יש להסדיר את תחום שמירת המוצגים בחקיקה וסוכם כי יוקם צוות עבודה מצומצם שיגבש הצעה ראשונית לחקיקה.
דיונים נוספים בנושא התקיימו בחודשים מרץ, ספטמבר ודצמבר 2014.
)כאשר אין מדובר בתיקים חמורים כאמור בהנחיית רח"ט חקירות (ראה להלן 1394 |דוח שנתי 68ג .
בדיון מינואר 2015 ציינו נציגי התביעה המשטרתית כי למשטרה נהלים משלה בנוגע לשמירת מוצגים ואילו לפרקליטות אין כלל נהלים בנושא, והדבר גורם קשיים רבים ואי -התאמות בממשק בין גופי התביעה ובין המשטרה.